28. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Γ2/800 της 2/19 Ιουν. 1995 (ΦΕΚ Β΄ 529) Απονομή παροχών από τον προϊστάμενο των Υπηρεσιών του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων. Έχοντας υπόψη: 1.Τις διατάξεις της παρ. 1 του άρθρ. 1 του Νόμ. 861/79 «περί απλουστεύσεως της διαδικασίας αναγνωρίσεως χρόνου προϋπηρεσίας και απονομής των πάσης φύσεως παροχών εις τους ασφαλισμένους των Ασφαλιστικών Οργανισμών αρμοδιότητας του Υπουργείου Κοινωνικών Υπηρεσιών και άλλων τινών διατάξεων» (ΦΕΚ 2/79, τ.Α΄). 2.Την αριθμ. 2024/26.10.93 κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοιν. Ασφαλίσεων Φοίβο Ιωαννίδη». 3.Την αριθμ. 125/30.3.95 απόφαση του Διοικητικού Συμβουλίου του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων. 4.Το γεγονός ότι από τις διατάξεις της απόφασης αυτής δεν προκαλείται δαπάνη εις βάρος του προϋπολογισμού του Ταμείου Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων αποφασίζουμε: 1.Το Ταμείο Επικουρικής Ασφάλισης Εκπροσώπων και Υπαλλήλων Εργατικών Επαγγελματικών Οργανώσεων υπάγεται στις διατάξεις του άρθρ. 1 του Νόμ. 861/1979. 2.Ο Προϊστάμενος των Υπηρεσιών του ανωτέρου Ταμείου είναι αρμόδιος για: α)Τη χορήγηση των εξόδων κηδείας των ασφαλισμένων και συνταξιούχων του Ταμείου. β)Τη χορήγηση γαμηλίων βοηθημάτων σε τέκνα ασφαλισμένων και συνταξιούχων και 39.Η.Α.25-26 Ταμείο Επικ.Ασφ.Εκπρ.και Υπαλ.Εργατ.Επαγγ.Οργανώσεων(ΤΕΑΕΥΕΕΟ) Ταμείο Επικ.Ασφ.Εκπρ.και Υπαλ.Εργατ.Επαγγ.Οργανώσεων(ΤΕΑΕΥΕΕΟ) 39.Η.Α.27-30 36 γ)Τη μεταβίβαση των συντάξεων στους δικαιοδόχους, για τα οποία έχει αρμοδιότητα, βάσει της κείμενης νομοθεσίας και των καταστατικών διατάξεων, το Διοικητικό Συμβούλιο του Ταμείου. 